แรงซื้อ “อิเล็กฯ” ดัน SET ปิดเช้าบวก 2 จุด
SET ปิดเช้าบวก 2 จุด รับแรงซื้อหุ้นกลุ่มอิเล็กทรอนิกส์ แนะจับตาประชุมแบงก์ชาติยุโรป-อังกฤษ คาดจะขึ้นดอกเบี้ยที่ 0.5% แนวโน้มช่วงบ่ายยังแกว่งในกรอบแคบต่อไป ให้แนวรับ 1,680 จุด และแนวต้าน 1,693 จุด
SET ปิดเช้าบวก 2 จุด รับแรงซื้อหุ้นกลุ่มอิเล็กทรอนิกส์ แนะจับตาประชุมแบงก์ชาติยุโรป-อังกฤษ คาดจะขึ้นดอกเบี้ยที่ 0.5% แนวโน้มช่วงบ่ายยังแกว่งในกรอบแคบต่อไป ให้แนวรับ 1,680 จุด และแนวต้าน 1,693 จุด
2 ก.พ. 2566

นายวทัญ จิตต์สมนึก ผู้อำนวยการฝ่ายวิเคราะห์กลยุทธ์ บล.พาย กล่าวว่า ตลาดหุ้นไทยเช้านี้เคลื่อนไหวในกรอบแคบๆ เป็นไปตามตลาดหุ้นอื่นในภูมิภาคเอเชีย หลังรับรู้ข่าวธนาคารกลางสหรัฐ (เฟด) ปรับขึ้นดอกเบี้ย 0.25% เป็นไปตามคาดการณ์ และยังส่งสัญญาณปรับขึ้นต่อไป แต่ตลาดตีความว่าเฟดจะขึ้นดอกเบี้ยอีก 0.25% ก่อนจะยุติการปรับขึ้น เนื่องจากเงินเฟ้อดูผ่อนคลายมากขึ้น ซึ่งปัจจัยดังกล่าวนี้เป็นไปตามที่ตลาดคาดไว้ทั้งหมดไม่ได้มีเซอร์ไพร์ SET เช้านี้จึงแกว่งตัวได้แคบๆ
โดยแนวโน้มช่วงบ่ายคาด ดัชนีฯ น่าจะยังแกว่งตัวในกรอบแคบต่อไป ให้แนวรับ 1,680 จุด และแนวต้าน 1,693 จุด
ทั้งนี้แนะติดตามการประชุมธนาคารกลางยุโรป (ECB) และ ธนาคารกลางอังกฤษ (BoE) ซึ่งตลาดคาดจะขึ้นดอกเบี้ยที่ 0.5% รวมถึงจำนวนผู้ขอรับสวัสดิการการว่างงานของสหรัฐในคืนนี้
หลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 2,549.51 ล้านบาท ปิดที่ 914.00 บาท เพิ่มขึ้น 16.00 บาท
PTTEP มูลค่าการซื้อขาย 1,512.93 ล้านบาท ปิดที่ 170.50 บาท ลดลง 2.50 บาท
KBANK มูลค่าการซื้อขาย 1,294.73 ล้านบาท ปิดที่ 144.50 บาท ราคาไม่เปลี่ยนแปลง
HANA มูลค่าการซื้อขาย 1,192.97 ล้านบาท ปิดที่ 63.50 บาท เพิ่มขึ้น 3.00 บาท
KCE มูลค่าการซื้อขาย 903.97 ล้านบาท ปิดที่ 56.25 บาท เพิ่มขึ้น 0.75 บาท